ณ วันที่ 22 มิ.ย. 2559

กำหนดการตรวจเยี่ยมโครงการพัฒนาดอยตุง 
(พื้นที่ทรงงาน) อันเนื่องมาจากพระราชดำริ
ของปลัดสำนักนายกรัฐมนตรี (พลตำรวจเอก เอก อังสนานนท์) และคณะ
[bookmark: _Toc3]ระหว่าง วันที่ 1 – 3 กรกฎาคม 2559
	
วัตถุประสงค์
เพื่อเห็นและเข้าใจต้นแบบโครงการพัฒนาตาม “ตำราแม่ฟ้าหลวง” การพัฒนาเชิงพื้นที่ที่มีการบูรณาการด้านเศรษฐกิจ สังคม และสิ่งแวดล้อม และผลสัมฤทธิ์ของการปลูกป่า และงานด้านการศึกษา

รายชื่อผู้เข้าศึกษาดูงาน 
1. พลตำรวจเอก เอก อังสนานนท์ ปลัดสำนักนายกรัฐมนตรี
2. นางพรรณี อังสนานนท์
3. พลตำรวจเอก พงษ์อำมาตย์ อมาตยกุล
4. หม่อมราชวงศ์ราษี อมาตยกุล
5. หม่อมราชวงศ์ดิศนัดดา ดิศกุล 
6. คุณหญิงพวงร้อย ดิศกุล ณ อยุธยา (ไม่เดินทางไปพร้อมคณะ กลับพร้อมคณะ)
7. นายจำเริญ ยุติธรรมสกุล ที่ปรึกษาสถาบันส่งเสริมและพัฒนากิจกรรมปิดทองหลังพระฯ
8. นายอนุ แย้มแสง ผู้อำนวยการสำนักงานคณะกรรมการกำกับและติดตามการปฏิบัติราชการในภูมิภาค
9. [bookmark: _GoBack]หม่อมหลวงดิศปนัดดา  ดิศกุล (ไม่เดินทางไปพร้อมคณะ)

การเรียนรู้กระบวนการพัฒนาตามตำราแม่ฟ้าหลวงฯ
การพัฒนาขั้นอยู่รอด   เน้นการเข้าถึงและพัฒนาระบบพื้นฐานต่อการดำรงชีวิต ได้แก่ น้ำ ดิน ป่า สาธารณูปโภค และสาธารณสุข พร้อมๆ กับกิจกรรมพัฒนาเพื่อลดรายจ่าย และเพิ่มรายได้ด้วยการสร้างโอกาสในการประกอบอาชีพสุจริต เพื่อให้คนในพื้นที่มีรายได้เพียงพอต่อการอุปโภคและบริโภค ไม่บุกรุกทำลายระบบนิเวศเพิ่มขึ้น และเริ่มบริหารจัดการทรัพยากรอย่างมีส่วนร่วมโดยชุมชนเอง 

การพัฒนาขั้นพอเพียง   เน้นการเพิ่มผลิตภาพและมูลค่าทางการผลิตและบริการ เพื่อคนในพื้นที่  มีรายได้และการออมที่มั่นคง สามารถปลดหนี้ได้บางส่วนหรือทั้งหมด มีการศึกษาสูงขึ้น รู้สิทธิและหน้าที่ ปฏิบัติตามกฎระเบียบ และชุมชนร่วมกันบริหารจัดการเพื่ออนุรักษ์และฟื้นฟูระบบนิเวศ

การพัฒนาขั้นยั่งยืน   เน้นการส่งเสริมและพัฒนาให้คนมีภูมิคุ้มกัน มีหลักประกันในชีวิต มีความรับผิดชอบต่อส่วนรวม ชุมชนมีระบบจัดการระบบนิเวศอย่างยั่งยืน และที่สำคัญ คือ ชุมชนคิดเป็น  ทำเป็น สามารถสานต่อแนวคิดการพัฒนา แก้ไขปัญหาและพัฒนาต่อยอดด้วยตนเอง รวมทั้งแบ่งปันความรู้ภายในชุมชนและถ่ายทอดให้คนภายนอกชุมชนได้ 


	วันศุกร์ 1 กรกฎาคม 2559

	เวลา 06:30 น.
	คณะพร้อมกันที่ท่าอากาศยานดอนเมือง

	เวลา 07:35 - 08:40 น.
	ออกเดินทางจากท่าอากาศยานดอนเมืองโดยสายการบินแอร์เอเชีย เที่ยวบินที่ FD 3203

	เวลา 09:00 - 10:30 น.
	ออกเดินทางจากท่าอากาศยานแม่ฟ้าหลวง ไปยังบริษัทนวุติจำกัด ไซด์ 1 โครงการพัฒนาดอยตุง (พื้นที่ทรงงาน) อันเนื่องมาจากพระราชดำริ

	เวลา 10:20 - 11:20 น.
	ชมแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย 
"บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"
(รับประทานอาหารว่างหน้าโรงงานแมคคาเดเมีย)

	เวลา 11:20 - 11:30 น.
	เดินทางไปยังบ้านพักรับรอง เข้าที่พัก

	เวลา 12:00 - 13:00 น.
	รับประทานอาหารกลางวัน ณ บ้านพักรับรอง

	เวลา 13:25 - 13:30 น.
	เดินทางไปยังห้องพัฒนาสังคม อาคารเอนกประสงค์ สำนักงานโครงการพัฒนาดอยตุงฯ

	เวลา 13:30 - 14:00 น.
	ชมศูนย์ข้อมูลโครงการพัฒนาดอยตุง ณ ห้องพัฒนาสังคม
"การพัฒนาที่มีประสิทธิผล ต้องเริ่มจาก "ข้อมูลจริง" และ "การพัฒนาต้องวัดผลได้" โดยการวัดผลอย่างต่อเนื่อง"

	เวลา 14:00 - 14:30 น.
	เดินทางไปยังศูนย์ผลิตและจำหน่ายงานมือ โครงการพัฒนาดอยตุงฯ

	เวลา 14:30 - 16:30 น.
	ดูงานศูนย์ผลิตและจำหน่ายงานมือ
"ศูนย์ผลิตและจำหน่ายงานมือ พัฒนาจากโรงฝึกอาชีพหัตถกรรมและอุตสาหกรรมที่ตั้งขึ้นเพื่อสร้างงานสร้างรายได้สำหรับทุกคนไม่ว่าหญิงหรือชาย มีการศึกษาหรืออ่านไม่ออกเขียนไม่ได้ คนสูงอายุแต่ยังทำงานได้ หรือคนหนุ่มสาว โดยการต่อยอดความชำนาญและภูมิปัญญาท้องถิ่นและเน้นการพัฒนา “เพิ่มมูลค่า” ผลิตภัณฑ์งานมือต่างๆ ตลอด “ห่วงโซ่มูลค่า” (Value Chain) อย่างครบวงจรด้วย “เทคโนโลยีที่เหมาะสม” เพื่อให้เกิดเอกลักษณ์ ได้รูปแบบและคุณภาพตามที่ “ตลาดต้องการ” ปัจจุบันงานหัตถกรรมเป็นหนึ่งในหน่วยธุรกิจสำคัญที่นอกจากจะสร้างรายได้ที่มั่นคงให้กับชุมชนในโครงการพัฒนาดอยตุงฯ แล้วยังช่วยทำให้โครงการ “สามารถเลี้ยงตนเอง” โดยไม่ต้องพึ่งงบประมาณของรัฐหรือเงินบริจาค นอกจากนั้นความหลากหลายของกิจกรรมสร้างรายได้นี้ยังเป็นการ “กระจายความเสี่ยง” ความล้มเหลวทางธุรกิจของหน่วยธุรกิจใดธุรกิจหนึ่งด้วย’
 (รับประทานอาหารว่างหน้าโรงคั่วกาแฟ)

	เวลา 16:30 - 17:30 น.
	เดินทางกลับบ้านพักรับรอง พักผ่อนตามอัธยาศัย 
คณะสามารถชมหอแห่งแรงบันดาลใจ สวนแม่ฟ้าหลวง และพระตำหนักดอยตุงได้ตามอัธยาศัย

	เวลา 17.30 - 18:00 น.
	Option 1: ฟังบรรยายเกี่ยวกับการพัฒนาทางเลือกในการดำรงชีวิตที่ยั่งยืน ตามตำราแม่ฟ้าหลวง และโครงการขยายผลของมูลนิธิฯ ทั้งในและต่างประเทศ โดย ................................ ก่อนรับประทานอาหารเย็น หรือ
Option 2: ฟังบรรยายเกี่ยวกับการพัฒนาทางเลือกในการดำรงชีวิตที่ยั่งยืน ตามตำราแม่ฟ้าหลวง และโครงการขยายผลของมูลนิธิฯ ทั้งในและต่างประเทศ โดย ................................ หลังรับประทานอาหารเย็น

	เวลา 18:30 น.
	รับประทานอาหารเย็น ณ บ้านรับรอง

	วันเสาร์ 2 กรกฎาคม 2559

	เวลา 07:00 – 09:00 น.
	รับประทานอาหารเช้า  ณ บ้านพักรับรอง 
คณะสามารถชมหอแห่งแรงบันดาลใจ สวนแม่ฟ้าหลวง และพระตำหนักดอยตุงได้ตามอัธยาศัย

	เวลา 09:00 - 10:00 น.
	ออกเดินทางไปอุทยานสามเหลี่ยมทองคำ หอฝิ่น

	เวลา 10:00 - 12:00 น.
	เยี่ยมชมหอฝิ่นอุทยานสามเหลี่ยมทองคำ

	เวลา 12:00 - 14:00 น.
	รับประทานอาหารกลางวัน 
Option 1: เกรทเธอร์แม่โขงลอด์จ
Option 2: ร้านอาหารจีนยูนนาน

	เวลา 14:00 - 15:00 น.
	เดินทางจากอุทยานสามเหลี่ยมทองคำหอฝิ่น ไปยังวัดพระธาตุดอยตุง

	เวลา 15:00 - 15:30 น.
	นมัสการพระธาตุดอยตุง ปฐมธาตุเก่าแก่แห่งล้านนา ที่บรรจุพระรากขวัญเบื้องซ้ายของพระพุทธเจ้า   

	เวลา 15:30 - 15:50 น.
	ออกเดินทางจากวัดพระธาตุดอยตุง ไปยังฐานทหารดอยช้างมูบ 

	เวลา 15:50 - 16:10 น.
	ชมทัศนียภาพชายแดนไทย-พม่า พื้นที่อาณาบริเวณนี้ อดีตเคยเป็นพื้นที่ปลูกฝิ่น และเส้นทางลำเลียงยาเสพติดตามแนวตะเข็บชายแดนไทย-พม่า

	เวลา 16:10 - 16:30 น.
	ออกเดินทางจากฐานทหารดอยช้างมูบ ไปยังสวนรุกขชาติแม่ฟ้าหลวง 

	เวลา 16:30 - 18:00 น.
	ชมดอกกุหลาบพันปี ในสวนรุกขชาติแม่ฟ้าหลวงดอยช้างมูบ และชมพระอาทิตย์อัสดง ณ ลานอาทิตย์อัสดง
“ตั้งอยู่บริเวณจุดสูงสุดของเทือกเขาดอยนางนอน ระดับความสูง 1,509 เมตร จากระดับน้ำทะเลปานกลาง อดีตพื้นที่บริเวณนี้เป็นแหล่งปลูกฝิ่น และเส้นทางลำเลียงยาเสพติดที่สำคัญของอาณาบริเวณสามเหลี่ยมทองคำ ปัจจุบันทางโครงการพัฒนาดอยตุงฯ ได้สร้างเป็นสวนดอกกุหลาบพันปี โดยรวบรวมจากแหล่งต่างๆ 4 ทวีปทั่วโลก”
พูดคุยแลกเปลี่ยนกับผู้บริหารองค์การบริหารส่วนตำบลแม่ฟ้าหลวง และผู้นำรุ่นใหม่ของดอยตุง
"ผู้บริหารคนรุ่นใหม่ของดอยตุง ที่เกิดจากการสร้างคน (อาสาสมัคร คพต.พ.) ของโครงการพัฒนาดอยตุงฯ ตอนเริ่มต้นมี 144 คน ปัจจุบันอาสาสมัครเหล่านี้กลายเป็นผู้นำของชุมชนถึง 90% และได้น้อมนำแนวทางพระราชดำริของสมเด็จย่าไปใช้ในการบริหารจัดการในชุมชนของตนเอง"
รับประทานอาหารว่าง ณ ลานอาทิตย์อัสดง
หมายเหตุ: กรณีฝนตกคณะเดินทางไปยังบ้านพักรับรอง ใช้สถานที่บ้านพักรับรองในการพูดคุยแลกเปลี่ยนกับผู้บริหารองค์การบริหารส่วนตำบลแม่ฟ้าหลวง และผู้นำรุ่นใหม่ของดอยตุง

	เวลา 18:00 – 18:30 น.
	เดินทางกลับที่พัก บ้านรับรองพระตำหนักดอยตุง พักผ่อนตามอัธยาศัย

	เวลา 19:00 น.
	รับประทานอาหารเย็น ณ บ้านพักรับรอง


	วัน 3 กรกฎาคม 2559
	

	เวลา 07:00 น.
	รับประทานอาหารเช้า ณ บ้านพักรับรอง เช็คเอ้าท์

	เวลา 11:00 – 12:00 น.
	ออกเดินทางไปยังท่าอากาศยานนานาชาติแม่ฟ้าหลวง จ.เชียงราย

	เวลา 13:10 - 14:30 น.
	เดินทางกลับกรุงเทพฯ โดยสายการบินแอร์เอเชีย เที่ยวบินที่ FD310 


	
	******************************************************************


หมายเหตุ: กำหนดการอาจมีการเปลี่ยนแปลงได้ตามความเหมาะสม

